(2012-07-17 11:15)මැලේරියාව 2015දී ශ්‍රී ලංකාවෙන් සම්පූර්ණයෙන්ම තුරන් කිරීමේ ඉලක්කය සපුරා ගැනීමට නම් එම රෝගය බහුල වශයෙන් පවතින ඉන්දියාව, හයිටි සහ අප්‍රිකානු රටවලට යන විට මැලේරියාවෙන් වැළකී සිටීමේ ඖෂධ හා අවශ්‍ය උපදෙස් ලබාගෙන යන ලෙස මැලේරියා මර්දන ව්‍යාපාරය ජනතාවට දැනුම් දෙයි.වෙළෙඳාම් කටයුතු සඳහා මෙන්ම දඹදිව වන්දනාව සහ කෝවිල් වන්දනාව සඳහා ඉන්දියාවට යාමේදීත්, සාම හමුදා ලෙස මෙරට හමුදා හයිටි රාජ්‍යය බලා යාමේදීත්, අප්‍රිකානු හා බොහෝ දකුණු අමෙරිකානු රටවල සංචාරයේ යෙදීමේදීත් මේ උපදෙස් පිළිපදින ලෙසද එම ව්‍යාපාරය දැනුම් දෙයි.